Marshall Amplification

pienoiskuva|Vanhanmallisen Marshall Super PA -putkivahvistimen kytkentöjä laitteen sisäpuolelta. Kuvassa ylinnä eri kanavien sisääntulo -liittimet (mustat lieriömäiset), alinna esivahvistimen putkien kannat (pyöreät valkoiset) ja keskellä ruskea piirilevy, jossa on käytetty perinteistä nk. turret-levy kytkentää.
pienoiskuva|Slayerin Jeff Hannemanin Marshall-kitarakaiutinkaappien rivistö Tuska-festivaalin päälavalla vuonna 2008.

Marshall Amplification on englantilainen yritys, joka tekee soitinvahvistimia ja kaiuttimia. Marshall-vahvistin syntyi kun englantilainen musiikkikaupan pitäjä ja rumpujen soitonopettaja Jim Marshall huomasi, etteivät kitaristit löydä itselleen sopivaa vahvistinta. Niinpä Jim Marshall päätti tehdä kitaristeille sellaisen. Hän pestasi apuun Ken Branin ja Marshall Amplification -yhtiö perustettiin vuonna 1962.

Ensimmäinen Marshall-vahvistin oli tekniikaltaan kopio amerikkalaisesta Fenderin Bassmanista paitsi että vahvistin ja kaiutin olivat erillisissä koteloissaan. Myöhemmin amerikkalaisperäiset muuntajat ja radioputket vaihdettiin englantilaisiin, jolloin sointiin tuli enemmän aggressiivisuutta.

Nykyään Marshall Amplification -yhtiö valmistaa monia erilaisia vahvistimia ja kaiuttimia: malleja on minivahvistimista putki- ja transistorilaitteisiin.
 Tunnettuja Marshall-vahvistimia käyttäneitä muusikoita 
Mick Mars (Mötley Crüe)
Slash (Velvet Revolver, Guns N' Roses)
K. K. Downing (Judas Priest)
Ritchie Blackmore (Deep Purple) 
Angus Young, Malcolm Young (AC/DC)
Dave Murray, Janick Gers, Adrian Smith (Iron Maiden)
Jimi Hendrix
Lemmy Kilmister (Motörhead)
Ace Frehley (KISS)
Richie Sambora (Bon Jovi)
Jimmy Page (Led Zeppelin)
Yngwie J. Malmsteen

Triviaa
Legendan mukaan tunnettu rock-kitaristi Eddie Van Halen käytti Marshall-vahvistinta ylijännitteellä. Tarinan mukaan hän kytki tätä varten vahvistimen virransyöttöön säätömuuntajan eli Variacin. Myöhemmän lehtihaastattelun mukaan hän todellisuudessa käytti Marshall-vahvistinta Variacin avulla alijännitteellä muuttaakseen vahvistimen ääntä mieleisekseen (nk. brown sound). 

Lähteet

 Aiheesta muualla 
Marshall Amplification -yhtiön virallinen kotisivu. 

Luokka:Soitinvalmistajat